༄༅། །དཔལ་དུས་ཀྱི་འཁོར་ལོ་ཞེས་བྱ་བའི་རྒྱུད་ཀྱི་རྒྱལ་བོའི་
བཤད་པ་འཇིག་རྟེན་ཁམས་ལེའུའི་
འགྲེལ་བ་བཞུགས་སོ། །
ད་ནི་དུས་ཀྱི་འཁོར་ལོ་ཞེས་བྱ་བའི་རྒྱུད་ཀྱི་རྒྱལ་བོ་བཤད་པར་བྱ་སྟེ།
འདིར་
དགོས་པའི་དོན་ནི་རྩ་བའི་རྒྱུད་རྒྱས་པའི་དོན་གཉིས་བདེ་བླག་ཏུ་རྟོགས་པར་བྱ་བའི་ཕྱིར་རོ། །
བསྡུས་པའི་དོན་ནི་རྒྱུད་ཀྱི་མཚན་དང་། རྒྱུད་ཀྱི་དོན་གཉིས་སོ། །རྒྱུད་ཀྱི་མཚན་ནི་མཆོག་གི་
ཞེས་པ་ལ་སོགས་པ་སྟེ་དེ་ལ་མཆོག་ནི་སྐད་ཅིག་གཅིག་དང་རྣམ་པ་ལྔ་དང་རྣམ་པ་ཉི་ཤུ་དང་སྒྱུ་
འཕྲུལ་དྲ་བས་མངོན་པར་རྫོགས་པར་བྱང་ཆུབ་པའི་མཚན་ཉིད་འགྱུར་བ་མེད་པའི་བདེ་བ་ཡིན་
ལ། བྱང་ཆུབ་ཀྱང་རྒྱུད་གསུམ་གྱི་དབང་གིས་གསུམ་དུ་འགྱུར་བ་ལས། རྒྱུ་རྒྱུད་ཀྱི་དབང་དུ་
བྱས་ནས་མངལ་སྐྱེས་པའི་སྐྱེད་པའི་རིམ་པས་ཕ་མ་གཉིས་ཀྱི་ཐིག་ལེ་མངལ་དུ་རོ་མཉམ་པར་
གྱུར་པའི་དུས་ནམ་མཁའི་གསང་གནས་སུ་ཀུན་གཞིའི་རྣམ་ཤེས་ཞུགས་པའི་སྐད་ཅིག་མ་བདེ་
བ་འབའ་ཞིག་ཡང་དག་པར་རིག་པ་དང་། ལུས་ཀྱང་ཉ་ལྟར་རྣམ་པ་གང་ཡིན་པ་དེ་སྐད་ཅིག་
གིས་མངོན་པར་རྫོགས་པར་བྱང་ཆུབ་པའོ། །གང་གི་ཚེ་མངལ་ན་གནས་པ་དེ་ཉིད་ཀྱི་གཟུགས་
ལ་སོགས་ང
ཀས་པའི་བག་ཆགས་ཀྱི་བདག་ཉིད་ཅན་ཤེས་པ་ལྔ་ཡང་དག་པར་རིག་ཅིང་རུས་སྦལ་ལྟར་
འབུར་བོ་རྣམ་པ་ལྔ་འཐོན་པ་དེའི་ཚེ་རྣམ་པ་ལྔ་མངོན་པར་རྫོགས་པར་བྱང་ཆུབ་པའོ། །དེ་ནས་
གང་གི་ཚེ་ཤེས་པ་ལྔ་བོ་རྣམས་ཀྱི་སོ་སོ་རང་རང་གི་ས་ལ་སོགས་པ་ཁམས་
་རང་རང་གི་ས་ལ་སོགས་པ་ཁམས་བཞིའི་བག་ཆགས་
182

༅། །དུས་འཁོར་
ར་རྒྱུད་བཤད་ཀྱི་འགྲེལ་བ་སོགས་བཞུགས་སོ། །
ཀྱི་དབྱེ་བས་ལུས་ཀྱང་སོར་མོ་ཉི་ཤུ་ཡོངས་སུ་རྫོགས་པ་དེའི་ཚེ། རྣམ་པ་ཉི་ཤུས་མངོན་པར་
རྫོགས་པར་བྱང་ཆུབ་པའོ། །དེ་ནས་མངལ་ནས་ཐོན་ཏེ་སྒྱུ་མའི་དྲ་བ་ལྟར་མཐའ་ཡས་པའི་དངོས་
པོ་ཡང་དག་པར་རིག་པ་ནི་སྒྱུ་འཕྲུལ་དྲ་བས་མངོན་པར་རྫོ་གས་པར་བྱང་ཆུབ་པའོ།
།ལམ་གྱི་
དབང་དུ་བྱས་ན། བསྐྱེད་རིམ་ལ་སྐད་ཅིག་གིས། ལྷ་བསྐྱེད་པ་སྐད་ཅིག་གཅིག་དང་། མངོན་
བྱང་ལྔ་ལས་བསྐྱེད་པ་དཀྱིལ་འཁོར་རྒྱལ་མཆོག་རྣམ་པ་ལྔ་དང་། གསུང་རྫོགས་པ་ལས་རྒྱལ་
མཆོག་རྣམ་པ་ཉི་ཤུ་ནི་ཁམས་ཀྱི་རང་བཞིན་ཡུམ་གྱིས་བསྐུལ་བ་དང་། དཀྱིལ་འཁོར་ལྔའི་རང་
བཞིན་ཕུང་བོ་དག་པའི་སངས་རྒྱས་ལྔ་ཕུང་ཁམས་ལ་སོགས་པའི་རང་བཞིན་གྱིས་གཙོ་བོའི་སྐུ་
ལ་བཅུག་སྟེ། ཡུམ་གྱི་མཁར་ལྷར་གྱུར་ཏེ་སྤྲོ་བ་དང་། ཡེ་ཤེས་པ་བཅུག་པས་དབང་བོ་ལྔ་ཡུལ་
ལ་འཇུག་པར་བྱེད་པས་ཕུང་ཁམས་ཡུལ་དབང་ཉི་ཤུ་རྣམ་པར་དག་པ་སྟེ། རྒྱུ་རྒྱུད་ ་་ལས་མངལ་
ནས་འབྱུང་བའི་དུས་སུ་སྲོག་ལ་སོགས་པའི་རླུང་བཅུ་སྐྱེ་བ་དང་། མིག་སོགས་ཡུལ་ལྔ་ལ།
འཇུག་པ་རྣམ་པ་ཉི་ཤུ་ཡིན་པ་བཞིན་ནོ། །ཕྲ་ཐིག་སྒྱུ་འཕྲུལ་དྲ་བས་བྱང་ཆུབ་པའོ། །རྫོགས་
1:|
རིམ་ལ་ཏིང་འཛིན་སྐད་ཅིག་གཅིག་གིས་ཏེ་བྱང་ཆུབ་དེ་ཡེ་ཤེས་རྡོ་རྗེར་བཤད་ལ།
ཏིང་ངེ་
འཛིན་ཀྱང་ཡེ་ཤེས་རྡོ་རྗེར་བཤད་པའི་ཕྱིར་རོ། །སོར་བསམ་རྣམ་པ་ལྔ་སྟེ། བྱང་ཆུབ་དེ་ཐུགས་
རྡོ་རྗེར་བཤད་ལ། སོར་བསམ་ཡང་ཐུགས་རྡོ་རྗེར་བཤད་པའི་ཕྱིར་རོ། །སྲོག་འཛིན་རྣམ་པ་ཉི་ཤུ་
སྟེ། བྱང་ཆུབ་དེ་གསུང་རྡོ་རྗེར་བཤད་ལ། སྲོག་འཛིན་ཀྱང་གསུང་རྡོ་རྗེར་བཤད་པའི་ཕྱིར་རོ། །
རྗེས་དྲན་སྒྱུ་འཕྲུལ་དྲ་བས་བྱང་ཆུབ་པ་སྟེ། བྱང་ཆུབ་དེ་སྐུ་རྡོ་རྗེར་བཤད་ལ། རྗེས་དྲན་ཡང་སྐུ་
རྡོ་རྗེར་བཤད་པའི་ཕྱིར་རོ། །འབྲས་བུ་ལ་རྒྱུ་རྒྱུད་ཀྱི་ཆོས་མི་མཐུན་པས་དག་པ་ཡེ་ཤེས་དང་
རྣམ་ཤེས་ཀྱི་བདག་ཉིད་དབུགས་ཉི་ཁྲི་ཆིག་སྟོང་དྲུག་བརྒྱ་ཡོངས་སུ་རྫོགས་པ་འགགས་པས་
ཐིག་ལེ་འཕོ་བ་མེད་པའི་ངོ་བོ་ཉིད་སྐུ་ནི་སྐད་ཅིག་གཅིག་སྟེ་མི་འགྱུར་བའི་སྐད་ཅིག་གཅིག་ལ་
183

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སངས་རྒྱས་པའི་ཕྱིར་ཏེ། རྩ་རྒྱུད་དུ། རྒྱལ་དབང་རྣམས་ཀྱི་སྐྱེ་བའི་གནས། །དུས་གཅིག་འགྱུར་
བ་མེད་པ་དང་། །སྲོག་ཆེན་པོ་དང་སེམས་གནས་དང་། །སྲོག་རླུང་ཟད་པར་སོན་པ་དང་། །ལྷ་
ཡིས་དབང་བོར་གྱུར་པ་དང་། །ཤ་ཡིས་དབང་བོའི་ཚོགས་ཉམས་དང་། །ཐ་མལ་སྐྱེ་མཆེད་
ཉམས་པ་དང་། །ལྷ་ཡི་སྐྱེ་མཆེད་ཀྱིས་མཐོང་ན། །ཐམས་ཅད་བལྟའོ་རྒྱལ་བོའི་དབང་། །བདག་
ལ་རྟག་ཏུ་མི་མཐོང་མེད། །ཅེས་སོ། །ཆོས་སྐུ་ཉིད་རྣམ་པ་ལྔ་སྟེ། ཡེ་ཤེས་ལྔའི་མཚན་ཉིད་ཁམས་
དང་ཕུང་བོ་ཐབས་ཤེས་ཀྱི་བདག་ཉིད་ཅན་གཡས་གཡོན་གྱི་དཀྱིལ་འཁོར་ལྔ་འགགས་པའི་
རང་བཞིན་ཡིན་པའི་ཕྱིར། ལོངས་སྐུ་ནི་རྣམ་པ་ཉི་ཤུ་སྟེ། རླུང་འཕོ་བ་བཅུ་གཉིས་འགགས་
པས་དབང་ལྔ་ཡུལ་ལྔ་ལས་དབང་ལྔ་བྱ་བ་ལྔའམ་ཕུང་ཁམས་དབང་ཡུལ་ལྔ་སྒྲིབ་བྲལ་དུ་གྱུར་
པའི་ཕྱིར། སྤྲུལ་སྐུ་སྒྱུ་འཕྲུལ་དྲ་བ་སྟེ། དགའ་བ་བཅུ་དྲུག་གི་ཐིག་ལེ་འགོག་པ་ལས། མཐའ་
ཡས་ཤིང་ཐུག་པ་མེད་པའི་སྒྱུ་མ་སྣ་ཚོགས་པའི་སྤྲུལ་བ་སྤྲོས་པའི་ཕྱིར་རོ། །འབྲས་བུའི་བྱང་ཆུབ་
འགྱུར་མེད་བདེ་བ་དེས་སངས་རྒྱས་པ་ནི་མཆོག་གི་དང་བོའི་སངས་རྒྱས་ཏེ། དང་བོའི་སྒྲས་ནི་
ཐོག་མ་དང་ཐ་མ་མེད་པ་བརྗོད་ལ། དེས་དབུས་མེད་པའང་དོན་གྱིས་བཤད་དེ། ཐོག་མཐའ་
བར་གསུམ་དང་བྲལ་བའི་ཕྱིར་དང་བོའང་ཡིན་ལ་སངས་རྒྱས་ཀྱང་ཡིན་པས་དང་བོའི་སང
རྒྱས་སོ། །དེའང་ཐོག་མཐའ་མེད་པའི་དུས་སུ་སངས་རྒྱས་སོ། །བརྗོད་བྱ་མཆོག་གི་དང་བོའི་
སངས་རྒྱས་བརྗོད་པའི་ཕྱིར་བརྗོད་བྱའི་མིང་གིས། རྗོད་བྱེད་རྩ་བའི་རྒྱུད་ལ་ཡང་དེ་སྐད་ཅེས་
གཏགས་སོ། །དེ་ལས་བྱུང་བ་ནི་དོན་ཡང་དག་པར་བསྡུས་པ་ཡིན་གྱི། ལེའུ་བཅུ་གཅིག་ལོགས་
སུ་བྱུང་བ་ལྟ་བུ་ནི་མ་ཡིན་ནོ། །དེའི་དགོས་པ་ནི་སྙིགས་དུས་ཀྱི་སྐྱེ་བོ་ལ་ཕན་བཏགས་པའི་དོན་
ཏེ། བདེ་མཆོག་སྟོང་འགྲེལ་དུ། སྙིགས་མ་ལྔ་ཡི་དུས་འདིར་ནི། །བསོད་ནམས་ཡེ་ཤེས་འབྲས་
འཐོབ་ཕྱིར། །ཕག་མོས་གསོལ་བཏབ་རྡོ་རྗེ་ཅན། །ཉུང་ངུའི་རྒྱུད་ནི་རབ་གསལ་མཛད། །ཚེ་ཐུང་
184

དུས་འཁོར་རྒྱུད་བཤད་ཀྱི་འགྲེལ་བ་སོགས་བཞུགས་སོ།
བརྩོན་འགྲུས་ཆུང་བ་ཡིས། །སྒྲུབ་པོ་རྣམས་ལ་ཕན་ཕྱིར་ཏེ། །ཞེས་པ་ལྟར་རོ། །དཔལ་ནི་གཟུང་
འཛིན་གཉིས་མེད་ཀྱི་ཡེ་ཤེས་ཏེ། བརྟག་གཉིས་སུ། ཤྲཱི་ནི་གཉིས་མེད་ཡེ་ཤེས་ཏེ། ཞེས་པ་ལྟར་
རོ། །ཅིའི་ཕྱིར་ན་ཕུན་ཚོགས་འདོད་པ་ཐམས་ཅད་ཀྱིས་འདོད་ཅིང་བསྟེན་པར་བྱ་བ་ཡིན་པས་
སོ། །དུས་ཀྱི་འཁོར་ལོ་ནི་རྗོད་བྱེད་གཉིས་ལས། བརྗོད་བྱའི་དབང་དུ་བྱས་པ་ལས་མཚན་ཡི་གེ་
གཉིས་ཀྱི་སྒོ་ནས་བཤད་ན་ཕྱི་ནང་གཞན་གསུམ་གྱི་སྒོ་ནས་རྣམ་པ་གསུམ་སྟེ། ཕྱིར་ཉི་ཟླའི་
བགྲོད་པ་དང་། ནང་དུ་ཉིན་མཚན་གྱི་དབྱེ་བས་ཉིན་མཚན་གྱི་དབུགས་རྣམས་ནི་དུས་ཏེ། དེའི་
འཁོར་ལོ་ནི་ཕྱིར་རྟེན་འབྲེལ་བཅུ་གཉིས་ཀྱི་མཚན་ཉིད་ཁྱིམ་གྱི་འཁོར་ལོ་དང་། ནང་དུ་དབུགས་
ཉི་ཁྲི་གཅིག་སྟོང་དྲུག་བརྒྱའི་བདག་ཉིད་དེ། འཇིག་རྟེན་ཀུན་རྫོབ་ཀྱི་སེམས་ཅན་ཐམས་ཅད་
ཀྱི་སྐྱེ་འཇིག་གི་རྒྱུར་གྱུར་པས་སོ། །དེ་བཞིན་དུ། དུས་ཀྱིས་འབྱུང་བོ་རྣམས་སྤྲོ་ཞིང་། །དུས་ཀྱི་
རྟག་ཏུ་སྡུད་པར་བྱེད། །དུས་ནི་བཅོམ་ལྡན་རྡོ་རྗེ་ཅན། །ཉིན་མཚན་རང་བཞིན་ཅན་ཡིན་ནོ། །
ཞེས་སོ། །གཞན་དུ་སྐྱེད་པ་ལས་དུས་ནི་རྟེན་དང་བརྟེན་པའི་ལྷ་ཚོགས་འཁོར་ལོ་ནི་དུས་སྦྱོར་
བཅུ་གཉིས་ཀྱི་བདག་ཉིད་གཙོ་བོའི་སྐུའོ། །དོན་དམ་དུ་སྒྲིབ་པ་ཐམས་ཅད་ཟད་པའི་རྒྱུར་གྱུར་
པ་འགྱུར་མེད་ཡེ་ཤེས་ནི་དུས་ཏེ། དེ་ཡིས་གང་གི་ལུས་ཕུང་བོ་དང་ཁམས་ལ་སོགས་པ་སྒྲིབ་པ་
མེད་པ་ནི་འཁོར་ལོའོ། །འདིས་རྒྱུ་འབྲས་དབྱེར་མེད་དུ་བསྟན་ཏོ། །ཡང་ན་ནཱ་རོ་བས་འགྱུར་
མེད་པའི་ཡེ་ཤེས་སྒྲིབ་པ་ཐམས་ཅད་ཟད་པའི་རྒྱུར་གྱུར་པ་ནི་དུས་ཏེ། ཐབས་དང་སྙིང་རྗེའི་
རང་བཞིན་མངོན་ཤེས་དྲུག་གི་བདག་ཉིད་དང་། ཤེས་བྱ་ཁམས་གསུམ་པ་མཐའ་ཡས་པའི་
དངོས་པོའི་མཚན་ཉིད་ནི་འཁོར་ལོ་སྟེ། ཞེས་ཤེས་རབ་དང་སྟོང་ཉིད་རྣམ་པ་ཐམས་ཅད་པའི་
བདག་ཉིད་དོ། །འདི་དག་གཅིག་པ་ཉིད་ནི་དུས་ཀྱི་འཁོར་ལོའོ། །དེའང་རྒྱུད་ལས།
རྒྱས་ཁྲོ་བོ་ལྷ་སོགས་རྣམས་དང་སྙིང་རྗེའི་ཐུགས་ལྡན་བྱང་ཆུབ་སེམས་དཔའ་བཙུན་མོར་བཅས
སངས་
185

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྣམས་ཏེ། །འདི་རྣམས་སྲིད་པ་གསུམ་པོ་རྣམས་ཀྱིས་ཕྱག་བྱས་རྒྱལ་བ་བདེ་འབྱུང་གཅིག་པུའི་
འཁོར་ལོ་གཅིག་ཡིན་ནོ། །ཞེས་སོ། །འདིས་ཤེས་པ་དང་ཤེས་བྱ་དབྱེར་མེད་པར་བསྟན་ཏོ། །
ཡང་ན་དམིགས་མེད་སྙིང་རྗེའི་ཀུནརྫོབ་གཟུགས་ཅན་ནི་དུས། དམིགས་བྱས་སྟོང་ཉིད་རྡུལ་
ཕྲན་མེད་པའི་ངོ་བོ་ནི་འཁོར་ལོ། དུས་ཀྱང་འཁོར་ན་འཁོར་ལོ་ཡང་འདི་ཡིན་པས་དུས་ཀྱི་
འཁོར་ལོ་སྟེ། འགྲེལ་ཆེན་ལས། སྙིང་རྗེ་དང་ནི་སྟོང་ཉིད་སྐུ། །དུས་ནི་ཀུན་རྫོབ་གཟུགས་ཅན་
མ། །སྟོང་ཉིད་འཁོར་ལོ་ཞེས་བརྗོད་དེ། །དུས་ཀྱི་འཁོར་ལོ་གཉིས་མེད་འདོད། །ཅེས་སོ། །
འདིས་སྟོང་ཉིད་སྙིང་རྗེ་དབྱེར་མེད་དུ་བསྟན་ལ། འདི་རྣམས་ཀྱིས་གཞི་ལམ་འབྲས་བུའི་ཆོས་
ཐམས་ཅད་བསྡུས་ཏེ། དུས་ཀྱི་ཡེ་ཤེས། ཤོང་གཅུང་བོས། ཐབས། སྙིང་རྗེ། ཀུན་རྫོབ། སྣང་
བ། ཝ་ཡིག ཕར་ཕྱིན་དང་བོ་ལྔ། ཡབ་རྡོ་རྗེ་ཧེ་ཡིག ཡི་གེ་ལྔ་སོགས་བསྟན་ལ། འཁོར་ལོ་
ཞེས་བྱ། ཤེས་རབ། དམིགས་བཅས་སྟོང་བ། དོན་དམ། ཆོས་ཉིད་སྟོང་བ། ཨེ་ཡིག ཤེར་
ཕྱིན། ཡུམ། པདྨ། བཛྲ། ཡིག་དྲུག་བསྟན་ཏོ། །མཚན་གྱི་དོན་ཡི་གེ་རེ་རེའི་དོན་དུ་བཤད་ན།
དུས་འཁོར་ལ་ཀཱ་ལ་ཙཀྲ་ཅེས་པའི་ཀཱ་ཡིག་ལས་ཀཱ་ར་ན་རྒྱུ། ཤན་ཏི་ཞི་བ་སྟེ། རྒྱུ་ནི་འཁོར་བའི་
སད་པའི་གནས་སྐབས་བསྐྱེད་པའི་རྒྱུ་ལུས་ཀྱི་ཐིག་ལེའོ། །
་
ཞི་བ་ནི་བྲལ་བར་ལུས་ཀྱི་ཐིག་ལེ་འགགས་པས་སད་པའི་གནས་སྐབས་ཟད་པ་ལས་རྣམ་
པར་རྟོག་པ་དང་བྲལ་བ་སྤྲུལ་བའི་སྐུའོ། །ལ་ཡིག་ལས། ལཱ་ཡོ་དྲ་ཝེ་ཞེས་པའི་འདིར་ནི་ཐིམ་པ་
རྨི་ལམ་གྱི་གནས་སྐབས་སྐྱེད་པར་བྱེད་པ་སྲོག་རླུང་སྒྲིབ་བྲལ་དུ་ཟད་པ་ཡིན་ལ། དེ་ལས་
མགྲིན་པ་དག་གི་ཐིག་ལེ་འགགས་པ་ལོངས་སྤྱོད་རྫོགས་པའི་སྐུའོ། །ཙ་ཡིག་ལས་ཙཱ་ལ་ཙིནྟ་ནི་
གཡོ་བའི་སེམས་ཏེ། སད་རྨིའི་གནས་སྐབས་སུ་སྒྲ་སོགས་ཡུལ་ལ་རྣམ་པར་དཔྱོད་པ་ནི་གཡོ་བ་
འཕོ་བའི་ཆོས་ཅན་མུན་པ་ཟིལ་གྱིས་མནན་པའི་ཁམས་བཅོ་བརྒྱད་ཀྱི་རྣམ་འགྱུར་དང་ལྡན་
186

།དུས་འཁོར་རྒྱུད་བཤད་ཀྱི་
་འགྲེལ་བ་སོགས་བཞུགས་སོ། །
ི ་ ཞ
་་
པའོ། །དེ་བཅིངས་པ་ནི་མུན་པ་དང་བྲལ་བ་གཉིད་འཐུག་པོ་ལོག་པར་ཟད་པ་སྟེ། སྙིང་གར་
སེམས་ཀྱི་ཐིག་ལེ་འགགས་པ་ཆོས་ཀྱི་སྐུའོ། །དེ་ཅི་ལས་འགྱུར་ཞེ་ན། ཀྲ་ཡིག་ལས་ཀྲ་མ་བན་དྷ་
ནཱ་ཏེ་ཞེས་པ་རིམ་པར་བཅིངས་ལས་ཞེས་པ་སྟེ། རིམ་པ་ནི་ལུས་སོགས་པའི་ཐིག་ལེ་འཕོ་བ་
ཡིན་ལ། བཅིངས་པ་ནི་ལྷན་སྐྱེས་པའི་བདེ་བ་སྟེ། བཞི་བའི་གནས་སྐབས་ཟད་པས་ལྟེ་བར་
གཡོ་བའི་བགྲོད་པ་ཡེ་ཤེས་ཀྱི་ཐིག་ལེ་འགགས་པ་ལྷན་ཅིག་སྐྱེས་པའི་སྐུའོ། །འདི་ནི་ནཱ་རོ་བ་
དང་བཤད་སྦྱར་སྙིང་བོ་སྣང་བའི་ལུགས་སོ། །པདྨ་ཅན་ནས་རྒྱུ་ཞི་བ་ནི་འཁོར་བའི་རྒྱུ། ཕུང་བོ་
དང་དབང་བོ་ལ་སོགས་པ་ཞི་བའོ། །ཐིམ་པ་ནི་གཟུང་འཛིན་གྱི་འབྲེལ་བ་དོར་ནས་ནང་དུ་
ཞུགས་པར་གྱུར་ཏེ་སེམས་མི་འགྱུར་བའི་བདེ་བ་མྱོང་བའོ། །གཡོ་བའི་སེམས་ནི་རླུང་གི་རང་
བཞིན་དུ་གྱུར་པའི་མི་བརྟན་པའི་སེམས་བརྟན་པར་གྱུར་ནས། འགྱུར་མེད་བདེ་བའི་རང་བཞིན་
དུ་གྱུར་ཅིག་པའོ། །འདི་ཅི་ལས་འགྱུར་ཞེ་ན། རིམ་པར་བཅིངས་ནས་བརྟན་པར་གྱུར་པའོ། །
ཡང་ན་རྒྱུ་ཞི་བ་ནི་རྒོད་པ་དང་ལྟ་བ་ལ་སོགས་ཞི་ནས་སྟོང་གཟུགས་ལས་སྐྱེས་པའི་མི་འཕོ་བའི་
བདེ་བ་སྟེ་ལྷན་ཅིག་སྐྱེས་པའི་སྐུའོ། །ཐིམ་པ་ནི་དེ་ཉིད་ཆོས་ཉིད་དང་རོ་མཉམ་དུ་གྱུར་པ་སྟེ་
ཆོས་སྐུའོ། །གཡོ་བའི་རླུང་འགགས་ནས་བྲག་ཆ་བཞིན་དུ་གྱུར་པ་ནི་ལོངས་སྐུའོ། །རིམ་པའི་ལྟེ་
བ་ལ་སོགས་པའི་གནས་བཞིར་རྒྱུ་མཐུན་ལ་སོགས་པའི་སེམས་དག་པར་གྱུར་པ་སྤྲུལ་བའི་སྐུ་
སྟེ། སྐུ་བཞིའི་བདག་ཉིད་ཀྱི་བཅོམ་ལྡན་འདས་ཞེས་སོ། །དེ་ལྟར་ཡང་འགྲེལ་ཆེན་དུ། ཀཱ་ཡིག་
གིས་ནི་རྒྱུ་ཞི་བ། །ལ་ཡིག་འདི་ལ་ཐིམ་པ་ཉིད། །ཙ་ཡིག་གིས་ནི་གཡོ་བའི་སེམས། །ཀྲ་ཡིག་
རིམ་པར་བཅིངས་ལས་སོ། །ཞེས་སོ། །འདི་དག་གིས་གཞི་ལམ་འབྲས་བུའི་ཆོས་ཐམས་ཅད་
བསྡུས་ཏེ། ཀཱ་ཡིག་སྒྱུ་འཕྲུལ་དྲ་བས་མངོན་པར་བྱང་ཆུབ་པ། རྣམ་མཁྱེན་དབྱིབས་ཀྱི་རྣལ་
འབྱོར། ཀུན་འབྱུང་གི་བདེན་པ། པདྨའི་འདབ་མ་རྒྱས་པའི་སྤྱན། བཏང་སྙོམས་ཚད་མེད་པ།
187

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
མངོན་པར་འདུ་བྱེད་པ་མེད་པའི་རྣམ་པར་ཐར་པས་རྣམ་པར་དག་པ། དམ་ཚིག་སེམས་དཔའ་
དེ་ཉིད་རྣམ་པ་བཅུ་དྲུག་རིག་པ། སྐུའི་འཁོར་ལོ། བྱ་བའི་རྒྱུད། དགའ་བའི་ཡེ་ཤེས། རྣམ་པ་སྣ་
ཚོགས་པའི་སྐད་ཅིག་མ་ཞེས་སོགས་བསྟན་ཏོ། །ལ་ཡིག་གིས་རྣམ་པ་ཉི་ཤུས་མངོན་པར་རྫོགས་
པར་བྱང་ཆུབ་པ། ལམ་མཁྱེན་པ། སྔགས་ཀྱི་རྣལ་འབྱོར་སྡུག་བསྔལ་གྱི་བདེན་པ། ཉིན་མོར་
བྱེད་པའི་སྐུ། དགའ་བ་ཚད་མེད་པ། སྨོན་པ་མེད་པའི་རྣམ་པར་ཐར་པའི་རྣམ་པར་དག་པ།
བྱང་ཆུབ་སེམས་དཔའ་བདེན་དོན་རྣམ་པ་བཅུ་གཉིས་པ། གསུང་གི་འཁོར་ལོ། རྣལ་འབྱོར་གྱི་
རྒྱུད། མཆོག་གི་ཡེ་ཤེས་། རྣམ་པར་སྨིན་པའི་སྐད་ཅིག་མ་ཞེས་སོགས་བསྟན་ཏོ། །ཙ་ཡིག་གིས་
ནི་རྣམ་པ་ལྔས་མངོན་པར་རྫོགས་པར་བྱང་ཆུབ་པ། ལམ་གྱི་རྣམ་པ་མཁྱེན་པ། ཆོས་ཀྱི་བདག་
ཉིད་ཀྱི་རྣལ་འབྱོར། ལམ་གྱི་བདེན་པ། ཡེ་ཤེས་ཀྱི་སྐུ། བྱམས་པ་ཚད་མེད་པ། མཚན་མ་མེད་
པའི་རྣམ་པར་ཐར་པས་རྣམ་པར་དག་པ། སེམས་དཔའ་ཆེན་པོ་། རྟོག་པ་མེད་པའི་སེམས་
ཐུགས་ཀྱི་འཁོར་ལོ། རྣལ་འབྱོར་མཆོག་གི་རྒྱུད། ཁྱད་པར་གྱི་དགའ་བའི་ཡེ་ཤེས། རྣམ་པར་
ཉིད་པའི་སྐད་ཅིག་མ། །ཞེས་སོགས་བསྟན་ཏོ། །ཀྲ